*Proiect*

**GUVERNUL REPUBLICII MOLDOVA**

**HOTĂRÂRE** Nr. \_\_\_\_\_\_\_\_\_\_\_\_\_\_
din  \_\_\_\_\_\_\_\_\_\_\_\_\_\_

**cu privire la modificarea Hotărârii Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere şi didactic din instituțiile de învățământ general publice**

În conformitate cu art. 134 alin. (4) lit. c) din Codul educației al Republicii Moldova nr. 152/2014 (Monitorul Oficial al Republicii Moldova, 2014, nr. 319-324, art. 634), Guvernul **HOTĂRĂŞTE:**

1**.** Hotărârea Guvernului nr. 969/2018 pentru aprobarea Regulamentului privind acordarea compensațiilor bănești anuale personalului de conducere și didactic din instituțiile de învățământ general public (Monitorul Oficial al Republicii Moldova, 2018, nr. 398-399, art. 1048), cu modificările ulterioare, se modifică după cum urmează:

1) în tot textul hotărârii, cuvintele „Ministerul Educației, Culturii și Cercetării”, la orice formă gramaticală, se substituie cu cuvintele „Ministerul Educației și Cercetării”, la forma gramaticală corespunzătoare;

2) în Regulament:

a) punctul 2 va avea următorul cuprins:

„2. Compensațiile bănești se acordă anual, în luna septembrie, într-o singură tranșă, în valoare de 4000 de lei. Compensația este oferită pentru un an de studii (septembrie - mai).”

b) punctul 7, alin.1), se completează cu textul ”produse de birotică și papetărie etc.”

c) punctul 7, alin.2) se completează cu textul ”conexiune la Internet etc.”

d) se completează cu punctele 8 și 9:

”8. Fiecare beneficiar este obligat să prezinte, până la 31 decembrie, administrației instituției de învățământ documente confirmative privind utilizarea compensației bănești conform destinației.

9. În cazul în care beneficiarul intenționează să utilizeze compensația într-o perioadă mai mare decât până la 31 decembrie, beneficiarul este obligat să prezinte administrației instituției de învățământ o declarație în acest sens, raportarea fiind realizată în următorul an.”

2. Prezenta hotărâre intră în vigoare la data publicării în Monitorul Oficial al Republicii Moldova.

**PRIM-MINISTRU Natalia GAVRILIȚA**

*Contrasemnează:*

Ministrul educației și cercetării Anatolie TOPALĂ

Ministrul finanțelor Dumitru BUDIANSCHI